Kirken ble solgt til Jetmund Erichsen Stordalsholm i 1724 for 80 riksdaler. Salget av kirker på den tiden skulle skaffe inntekter til staten som hadde pengemangel. Jetmund overtok med det alle kirkens inntekter og pliktet samtidig å holde kirken vedlike og dekke andre utgifter. I 1774 overtok bøndene kirken for 436 riksdaler, og bøndene eide da hver sin andel i kirken. Bord med treskurd funnet på gården Løset skriver seg trolig fra stavkirken.